jkorsvik/nowiki_second_scrape_merged huggingface dataset:
Captorhinider

Captorhinidene var en familie av primitive urreptiler som fantes fra slutten av karbon
 og frem til siste del av perm. Gruppen var anatomisk konservativ og hadde et kompakt og solid kranium. De siste representantene fra perm er stort sett like de tidlige formene. Flere av gruppens medlemmer ernærte seg på planteføde, og den største kjente arten, Moradisaurus grandis, kunne bli opptil 2 meter lang.


== Bygning og levevis ==
Alle capthorinidene var ganske like av bygning. De eldste formene var små dyr 15 til 30 cm, og så ut som litt kompakte firfisler. Selv om små firfisleliknende dyr finnes blant andre, samtidige grupper, hadde capthorinidene en del bygningstrekk som skiller dem fra andre krypdyr:

Hodeskallen var robust og av anapsid type, med ruglete overflate som trolig har vært dekket av hornpanser da dyrene levde. I motsetning til diapsider og tidlige pelycosaurer hadde capthorinidene også slike rugler på underkjeven.
Den fremste delen av overkjeven (premaxillebeinet) var bøyd ned, slik at overkjeven fikk en liten krok.
Skalletaket hadde et velutviklet pinealøye mellom issebeina, men ganske langt bak.
Selve hjernekassen var støttet opp bakfra av utløpere fra bakhodebeinet.
Beinkapslen rundt mellomøret var åpen på siden og under.
Tennene var tallrike, alltid mer enn 25 stykker på hver side av overkjeven, men ikke særlig spisse. Hos de aller fleste satt tennene i flere rekker langs kjevekanten.Hos de eldste cathorinidene var tennene delvis labyrinthodonte med tilløp til foldet emalje slik som hos panserpaddene, og hos en del var de 2 eller 3 fremste tennene på maxillebeinet i overkjeven større og lengre enn de andre, og utgjorde en form for huggtenner. Dette trekket finner vi igjen hos de eldste pattedyrliknende krypdyrene, men har gått tapt hos øvrige krypdyrgrupper.


== Klassifisering ==
Følgende klassifisering følger Reisz et al., 2011 og Sumida et al., 2010 bortsett fra der andre autoriteter er oppført.
Familie Captorhinidae
Captorhinoides?
Eocaptorhinus?
Acrodenta
Baeotherates
Captorhinus
Concordia
Protocaptorhinus
Reiszorhinus
Rhiodenticulatus
Romeria
SaurorictusUnderfamilie Moradisaurinae
Gecatogomphius
Kahneria
Captorhinikos
Labidosaurus
Labidosaurikos
Moradisaurus
Rothianiscus
GansurhinusTvilsomme captorhinider
Puercosaurus
Riabininus


== Referanser ==


== Eksterne lenker ==
(en) Captorhinider i Encyclopedia of Life 
(en) Captorhinider i Global Biodiversity Information Facility 
(en) Captorhinider hos Fossilworks 
(en) Kategori:Captorhinidae – bilder, video eller lyd på Wikimedia Commons 
Captorhinidae – detaljert informasjon på Wikispecies
Michael Mair

Michael Mair (født 13. februar 1962 i Bruneck, Syd-Tirol) er en tidligere italiensk alpinist.
I løpet av karrieren vant Mair tre renn i verdenscupen, to i utfor og ett i Super-G. Hans beste plasseringer i store internasjonale mesterskap er en 10.-plass i utfor fra VM 1982 i Schladming og en 12.-plass fra VM 1985 i Bormio. I samme disiplin kom han på 15.-plass i OL 1984 i Sarajevo.
Etter at han la opp som aktiv alpinist, har han vært sjefstrener for det italienske kvinnelandslaget, og har feiret store triumfer med blant andre Denise Karbon og Manuela Mölgg.


== Verdenscupseire ==


== Referanser ==


== Eksterne lenker ==
(de) Michael Mair – Munzinger Sportsarchiv 
(en) Michael Mair – Olympics.com 
(en) Michael Mair – Olympic.org 
(en) Michael Mair – Olympedia 
(en) Michael Mair – Sports-Reference (OL-resultater – arkivert) 
(en) Michael Mair – FIS (alpint) 
(en) Michael Mair – ski-db.com
Beatrice Hill-Lowe

Beatrice Geraldine Hill-Lowe (født 26. januar 1868 Louth på Irland, død 2. juli 1951) var en britisk sportsutøver som konkurrerte i bueskyting i de olympiske leker 1908 i London.
Hill-Lowe vant en olympisk bronsemedalje  i bueskyting under OL 1908 i London. Hun kom på tredjeplass double National round for kvinner, bak sin landsmenn Sybil Newall og Lottie Dod.


== OL-medaljer ==
1908  London -  Bronse i bueskyting, double National round


== Eksterne lenker ==
(en) Beatrice Hill-Lowe – Olympedia 
(en) Beatrice Hill-Lowe – Sports-Reference (OL-resultater – arkivert) 
(en) Beatrice Hill-Lowe – databaseOlympics.com (arkivert)
Trachylepis quinquetaeniata

Trachylepis quinquetaeniata er en skink med ganske kraftige lemmer, og fem langsgående striper. Den lever på stepper og savanner i store deler av Afrika, og finnes vest til Senegal, Guinea-Bissau og Mauritania, og nord til Egypt. Sørover fra Uganda, Kenya og Tanzania erstattes den av Trachylepis margaritifera, som tidligere ble regnet som en underart.


== Eksterne lenker ==
(en) Trachylepis quinquetaeniata i Global Biodiversity Information Facility 
(en) Trachylepis quinquetaeniata hos Reptile Database 
(en) Trachylepis quinquetaeniata hos NCBI 
(en) Kategori:Trachylepis quinquetaeniata – bilder, video eller lyd på Wikimedia Commons 
Trachylepis quinquetaeniata – detaljert informasjon på Wikispecies 
BioLib.cz – Trachylepis quinquetaeniata
Roscheider museum

Roscheider museum er et friluftsmuseum som formidler kulturhistorie i SaarLorLux regionen, grenseområdet der Tyskland, Luxemburg og Frankrike møtes. Museet ligger i byen Konz i Tyskland, ved elvene Saar og Mosel, 8 km vest for Trier og 30 km øst for Luxembourg. Museet eies av en ideell organisasjon med over 1000 medlemmer. Museet finansieres av medlemskontingent, inngangsavgift og gaver.  


== Publikumstilbud ==

4000 m2 utstillinger som dekker en rekke temaer fra vindyrking til tannlegekontor. Ny utstilling om trevirke og skogsdrift fra 2006.
Leketøyutstilling.
friluftsmuseum på 22 ha som viser en Hunsrück landsby og en Mosel landsby som nylig er oppført. Friluftsmuseet inneholder også flere ulike haveanlegg, bl.a. en rosehave.
restaurant med stor naturlekeplass.
aktivitetsdager og julemarked (2. søndag i advent)
omvisninger med guide, for unge og gamle.


== Historien om Roscheider Hof ==

"Roscheider Hof" er i dag et friluftsmuseum med mange bygninger. Sentralt plassert finner en storgården Roscheiders eget gårdstun, en rektangulær plass med bygninger rundt. Gården nevnes første gang i dokumenter fra omkring år 1330. Da bygningene ble restaurert i 1978 ble det klart at noen bygningsdeler stammer fra tidlig 1500-tallet, bl.a. et lite vindu i sengotisk stil. Fram til den franske revolusjonen i 1794 tilhørte gården et Benediktinerkloster. De franske revolusjonstroppene erobret også Trier-området. Seinere ble gården solgt til inntekt for den franske stat, og den nye eieren, Nicholas Valdenaire, var en tidligere fransk soldat som hadde bosatt seg i området. Han og sønnen var aktive under revolusjonen i 1848, og ble flere ganger fengslet.


== Eksterne lenker ==
Offisielt nettsted 
(en) Roscheider Hof – kategori av bilder, video eller lyd på Commons 
(en) Volkskunde- und Freilichtmuseum Roscheider Hof – galleri av bilder, video eller lyd på Commons 


== Kilder ==
Bernd Blumenthal, Herrmann Kramp: Der Roscheider Hof – Benediktinerabtei, Bauernschule, Freilichtmuseum, Ein Beitrag zur 25-Jahr-Feier des Museums, 1998, ISBN 3-980-2025-9-3;
Museumsführer des Freilichtmuseum Roscheider Hof, Konz;


== Galleri ==

		
		
		
		
		
		


== Video fra friluftsmuseet ==
Pressing av eplesaft
Louis Vernet

Louis Vernet var en fransk sportsutøver som konkurrerte i bueskyting i de olympiske leker 1908 i London..
Vernet vant en olympisk sølvmedalje i bueskyting under OL 1908 i London. Han kom på andreplass i continental round, han fikk 256 poeng på 40 piler, sju poeng mindre enn gullvinneren og landsmannen Eugène Grisot. Vernet kom på tjuendeplass i double York round.


== OL-medaljer ==
1908  London -  Sølv i bueskyting, continental round


== Eksterne lenker ==
(en) Louis Vernet – Olympics.com 
(en) Louis Vernet – Olympic.org 
(en) Louis Vernet – Olympedia 
(en) Louis Vernet – Sports-Reference (OL-resultater – arkivert) 
(en) Louis Vernet – databaseOlympics.com (arkivert)
Spansk kjørvel

Spansk kjørvel (Myrrhis odorata) er en flerårig plante i skjermplantefamilien (Apiaceae), særlig i eldre tider (1700- og 1800-tallet) dyrket som krydderurt. Blader og frø brukes som krydder i matlaging og i brennevin. Planten er hjemmehørende i fjellstrøk i Mellom-Europa, blant annet i Alpene. I Norge, der den er uønsket og står oppført på fremmedartslista, forvillet i kyststrøk nord til Trøndelag, samt i Tromsø.Smaken minner om lakris eller anis.


== Referanser ==


== Eksterne lenker ==
(en) spansk kjørvel i Encyclopedia of Life 
(en) spansk kjørvel i Global Biodiversity Information Facility 
(no) spansk kjørvel hos Artsdatabanken 
(sv) spansk kjørvel hos Dyntaxa 
(en) spansk kjørvel hos ITIS 
(en) spansk kjørvel hos NCBI 
(en) spansk kjørvel hos The International Plant Names Index 
(en) spansk kjørvel hos Tropicos 
(en) Kategori:Myrrhis odorata – bilder, video eller lyd på Wikimedia Commons 
(en) Myrrhis odorata – galleri av bilder, video eller lyd på Wikimedia Commons 
Myrrhis odorata – detaljert informasjon på Wikispecies 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Konz

Konz er en kommune sør for Trier i Tyskland, nær grensene mot Frankrike og Luxembourg. Elvene Saar og Mosel møtes her. 
Stedet er kjent for friluftsmuseet Roscheider museum, et museum som dekker kulturhistorie for hele grenseregionen SaarLorLux. 


== Bilder ==


== Referanser ==


== Eksterne lenker ==
(de) Offisielt nettsted 
(en) Konz – kategori av bilder, video eller lyd på Commons
Gustave Cabaret

Charles Gustave Cabaret (født 1. november 1866 i Claye-Souilly, død 4. april 1918 i Paris) var en fransk sportsutøver som konkurrerte i bueskyting.
Cabaret vant bronsemedalje i bueskyting under OL 1908 i London da han kom på tredjeplass i continental round. Han fikk 255 poeng på 40 piler, ett poeng mindre enn sølvvinneren og landsmannen Louis Vernet. Eugène Grisot vant med 263 poeng. Cabaret kom på tjuesjetteplass i double York round.


== OL-medaljer ==
1908  London -  Bronse i bueskyting, continental round


== Referanser ==


== Eksterne lenker ==
(en) Gustave Cabaret – Olympedia 
(en) Gustave Cabaret – Sports-Reference (OL-resultater – arkivert) 
(en) Gustave Cabaret – databaseOlympics.com (arkivert)
David Patrick Kelly

David Patrick Kelly (født 1951) er en amerikansk skuespiller og musiker kjent fra filmen Nattens krigere og tv-serien Twin Peaks. 
Han har medvirket i over 70 film- og tv-produksjoner.


== Biografi ==
Kelly ble født i Detroit i Michigan som sønn av kunstnerekteparet Margaret og Robert Corby Kelly. Han tok en Bachelor-grad innen kunst ved University of Detroit Mercy.
Kelly filmdebuterte i rollen som gjenglederen Luther i actionthrilleren Nattens krigere (1979). Han har siden medvirket i filmer som blant annet actionkomedien 48 timer (1982), skrekkfilmen Nattens mareritt (1984), actionfilmen Commando (1985), drama-kriminalen Wild at Heart (1990), krimkomedien The Adventures of Ford Fairlane (1990), fantasyfilmenThe Crow (1994), actionfilmen Last Man Standing (1996), dramafilmen K-PAX (2001) og dramakomedien The Longest Yard (2005). 
En av hans mest kjente roller er Jerry Horne i den amerikanske tv-serien Twin Peaks (1990–1991, 2017). Han har utover dette hatt gjesteopptredener i tv-serier som blant annet Miami Vice, Moonlighting, Spenser: For Hire, Ghostwriter, Third Watch, Hack,  Kidnapped, Law & Order og Law & Order: Criminal Intent, Blue Bloods og Succession.
Kelly har også spilt en del teater, både klassikere og avantgarde.
Han har også drevet med musikk og spiller selv mandolin. Han utgav en CD i 2008.


== Referanser ==


== Eksterne lenker ==
(en-US) Offisielt nettsted 
(en) David Patrick Kelly – kategori av bilder, video eller lyd på Commons 
(en) David Patrick Kelly på Internet Movie Database 
(sv) David Patrick Kelly i Svensk Filmdatabas 
(da) David Patrick Kelly på Filmdatabasen 
(da) David Patrick Kelly på Scope 
(fr) David Patrick Kelly på Allociné 
(en) David Patrick Kelly på AllMovie 
(en) David Patrick Kelly hos Rotten Tomatoes 
(en) David Patrick Kelly hos The Movie Database 
(en) David Patrick Kelly hos Internet Broadway Database
Reginald Brooks-King

Reginald Brooks-King (født 1861 i Monmouthshire i Wales, død 19. september 1938) var en britisk sportsutøver som deltok i de olympiske leker 1908 i London
Brooks-King vant en olympisk sølvmedalje i bueskyting under 1908 i London. Han kom på andreplass i double York turneringen, bak William Dod.


== OL-medaljer ==
1908  London -  Sølv i bueskyting, double York


== Eksterne lenker ==
(en) Reginald Brooks-King – Olympedia 
(en) Reginald Brooks-King – Sports-Reference (OL-resultater – arkivert) 
(en) Reginald Brooks-King – databaseOlympics.com (arkivert)
Sesamolje

Sesamolje er en vegetabilsk olje laget av sesam, kjent for å ha en særegen aroma og smak fra frøene. Den er mye brukt i sørøstasiatisk kjøkken som smakstilsetting, som for eksempel i hurtignudler. Sesamolje har følgende sammensetning av fettsyrer:

Asiatisk sesamolje har sin mørke farge og lukt fra rensede sesamfrø som er ristet. Den er vanlig brukt i kinesisk og koreansk kjøkken, vanligvis tilsatt ved slutten av kokingen som en lukttilsetning og ikke brukt som kokemedium (slik som, for eksempel, peanøttolje). Det er mange variasjoner i fargen til sesamolje. Kaldpresset sesamolje er nesten fargeløs, indisk sesamolje er gyllen, mens kinesisk sesamolje vanligvis er mørkebrun.
Kaldpresset sesamolje lukter ikke likt kinesisk sesamolje da den er produsert direkte fra rå sesamfrø og ikke ristede frø.


== Se også ==
Liste over vegetabilske oljer


== Eksterne lenker ==
Fettsyrer i sesamolje
Martin Haraldsen

Martin Haraldsen er en norsk badmintonspiller. Han spiller nå for badmintonklubben Sandefjord Badmintonklubb (SaBK) , tidligere spilte han for Herøy badmintonklubb, men flyttet i fjor til Sandefjord for å gå badmintongymnas.


== Meritter ==


=== 2007 ===
2.-plass single Ungdommens badmintonmesterskap
3.-plass single NM-junior
3.-plass dobbel NM-junior


=== 2008 ===
1.-plass Herresingle, Helgelands Cup 2008
1/8 finale Herresingle U19 NM-junior


== Referanser ==


== Eksterne lenker ==
(en) Martin Haraldsen – BWF (bwf.tournamentsoftware.com) 
(en) Martin Haraldsen – BWF (bwfbadminton.com)
Calathus micropterus

Calathus micropterus er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.


== Utbredelse ==
Calathus micropterus finnes i Europa, østover i Asia, og er vanlig i Norge.


== Utseende ==
Calathus micropterus  er 6,5-8,8 mm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er brunlig svart på farge.   Brystskjoldet er smalere bakerst og er mørkt med lysere brun-gule.  Antennene og beina er rødlig gule.  Antennens fjerde ledd med  fine korte hår og en lang børste/børster i spissen. (Krever forstørrelse for å se).  Kloen (kloleddet)  ytterst på beina har fine tenner på innsiden.  Dekkvingene har tre børstepunkt i det tredje rillemellomrom. kanter og har avrundede bakhjørner.


== Levevis ==
Calathus micropterus finnes helst på fuktige enger, i krattskog og langs vassdrag. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.   Larvene lever som predatore.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Calathus micropterus i Encyclopedia of Life 
(en) Calathus micropterus i Global Biodiversity Information Facility 
(no) Calathus micropterus hos Artsdatabanken 
(sv) Calathus micropterus hos Dyntaxa 
(en) Calathus micropterus hos Fauna Europaea 
(en) Calathus micropterus hos NCBI 
(en) Kategori:Calathus micropterus – bilder, video eller lyd på Wikimedia Commons 
Calathus micropterus – detaljert informasjon på Wikispecies 
Calathus micropterus – Database Carabidae of the World – engelskspråklig
Calathus micropterus - Ground Beetles of Ireland - engelskspråklig
Calathus micropterus - Fauna Europaea - engelskspråklig
Norsk entomologisk forening
Presidentvalget i USA 1804

I presidentvalget i USA i 1804 utfordret Charles Cotesworth Pinckney fra Føderalistpartiet den sittende presidenten Thomas Jefferson. Det ble en overbevisende seier for Det demokratisk-republikanske parti og Jefferson ble sittende som president en periode til. 
Det 12. grunnlovstillegget var nettopp ratifisert. Tidligere hadde valgmennene kun stemt på hvem de ville ha som president, og den som da fikk nest flest stemmer ble visepresident. Ved dette valget skulle det spesifiseres hvem som fikk stemme som president og hvem som fikk en visepresidentstemme. George Clinton ble valgt til visepresident, og han skulle senere også være visepresident for Jeffersons etterfølger i presidentembedet, James Madison.
Jeffersons seiersmargin på 45,6 % forblir fremdeles den høyeste seiersmarginen i et presidentvalg hvor flere kandidater fra de store partiene stilte til valg. 


== Se også ==
Liste over Amerikas forente staters presidenter
Turisme i Bergen

Turisme i Bergen har vært en del av byens næringsliv siden de første reisende til Vestlandet brukte byen som innfallsport fra omkring midten av 1800-tallet. Havnen var da besøkt av skip fra fjernt og nært, og folk som kom i land og skulle videre måtte ha steder å bo mens de oppholdt seg i byen. 
Bergensbanen og senere utbygginger av veinettet, samt etablering av faste skipsruter til England og Europa, ga etterhvert en økende trafikk med Bergen som beleilig transitthavn. Både beliggenheten og de lokale severdighetene gjorde sitt til at en del turister nøyde seg med bare å besøke byen og nærmeste omegn. Etterkrigstiden har gitt større økning av turistbesøk, blant annet med bussturisme og cruiseskip, slik at Bergen og Oslo fra ca. år 2000 konkurrerer om hvilken by som er størst på turisme. Per mai 2009 er der tilmeldt 260 anløp fordelt på 74 skip med kapasitet for ca. 275 000 passasjerer. Det største skipet er Queen Mary II (148 528 bruttotonn) som har to anløp, mens max. anløp på en dag blir med 7 skip ved kai den 1. juli.  
Utbyggingen av Bergen lufthavn Flesland har også gitt økt trafikk.
Hotellnæringen i og omkring Bergen har stort sett vært en vekstnæring, men med en del tilbakeslag. Hoteller finnes stort sett i alle prislag. I tillegg finnes pensjonater og ungdomsherberger. Skal man ha campingplass eller -hytte, finnes slike, men i begrenset utstrekning nær sentrum. Også bobilturister har litt tilbud om plass, men det meldes om underkapasitet i høysesongen.Bergen er også utgangspunkt for bussturisme med temaer som blomstring i Hardanger, «Norge i et nøtteskall» (går også fra Østlandet), komponisthjem, samt vanlige sightseeinger i og omkring byen. Mulighetene kan utvides ved bruk av et hurtigbåtnett som dekker strekningen Stavanger til Florø, med fjorder og øyer underveis. Bergen er også endestopp for Hurtigruten.


== Turistattraksjoner ==

I og omkring Bergen finnes flere kjente attraksjoner.
Peter Marius Andersen

Peter Marius Andersen (født 25. april 1885, død 20. mars 1972) var en dansk fotballspiller som spilte for Boldklubben Frem og som deltok i de olympiske leker 1908 i London.
Andersen vant en olympisk sølvmedalje i fotball under OL 1908 i London. Han var med på det danske fotballandslaget som kom på andreplass i OL-turneringen bak Storbritannia. Danmark vant over Frankrike II med 9-0 og de slo Frankrike I med hele 17-1 i semifinalen. I finalen tapte de til Storbritannia med 0-2.


== OL-medaljer ==
1908  London -  Sølv i fotball (Danmark )


== Referanser ==


== Eksterne lenker ==
(en) Peter Marius Andersen – Olympedia 
(en) Peter Marius Andersen – Sports-Reference (OL-resultater – arkivert) 
(en) Peter Marius Andersen – databaseOlympics.com (arkivert) 
(en) Peter Marius Andersen – Transfermarkt 
(en) Peter Marius Andersen – national-football-teams.com 
(en) Peter Marius Andersen – WorldFootball.net 
(en) Peter Marius Andersen – EU-Football.info 
(da) Peter Marius Andersen – Dansk Boldspil-Union
Solsikkeolje

Solsikkeolje er en olje man får gjennom å presse frøene av solsikke. Oljen har en nøytral lukt og smak og er en av de vanligste formene av matolje, men det er fullt mulig å anvende den også som smøreolje og/eller brensel.
Solsikkeolje inneholder vesentlig linolinsyre i triglyserid form. British Pharmacopoeia lister opp følgende profil:
Palmitinsyre : 4 – 9%,
Stearinsyre : 1 – 7%,
Oleinsyre : 14 – 40%,
Linolinsyre : 48 – 74%.


== Referanser ==
Calathus melanocephalus

Calathus melanocephalus er en av billene i delgruppen (underfamilien) Platyninae i familiegruppen løpebiller. Systematikken følger Carabidae of the World.


== Utbredelse ==
Calathus melanocephalus finnes i hele Europa, i Asia og Nord-Afrika. Finnes vanlig i Norge.


== Utseende ==
Calathus melanocephalus er 8-9 mm lang og en generelt litt smale løpebiller med lange slanke bein.  Oversiden er ganske flat, mens buksiden er mer rund.  Hodet og dekkvingene er svart på farge.   Brystskjoldet er lyst og gul-rødt på farge og har avrundede bakhjørner, det er omtrent like bredt som dekkvingene ved skuldrene. I nord og i fjellet finnes en mørkere variant, der hele brystskjoldet er mørkt. Både antennene og beina er gul-røde. Antennens fjerde ledd med  fine korte hår og en lang børste/børster i spissen. (Krever forstørrelse for å se). Kloen (kloleddet)  ytterst på beina har fine tenner på innsiden.  Dekkvingene har tre børstepunkt i det tredje rillemellomrom.


== Levevis ==
Calathus melanocephalus på fuktige enger, i krattskog og langs vassdrag. Den finnes også i fjellet. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.  Larvene lever som predatore.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Calathus melanocephalus i Encyclopedia of Life 
(en) Calathus melanocephalus i Global Biodiversity Information Facility 
(no) Calathus melanocephalus hos Artsdatabanken 
(sv) Calathus melanocephalus hos Dyntaxa 
(en) Calathus melanocephalus hos Fauna Europaea 
(en) Calathus melanocephalus hos Fossilworks 
(en) Calathus melanocephalus hos ITIS 
(en) Calathus melanocephalus hos NCBI 
(en) Kategori:Calathus melanocephalus – bilder, video eller lyd på Wikimedia Commons 
(en) Calathus melanocephalus – galleri av bilder, video eller lyd på Wikimedia Commons 
Calathus melanocephalus – detaljert informasjon på Wikispecies 
Calathus melanocephalus – Database Carabidae of the World – engelskspråklig
Calathus melanocephalus - Ground Beetles of Ireland - engelskspråklig
Calathus melanocephalus - Fauna Europaea - engelskspråklig
Norsk entomologisk forening